               EURÓPAI BIZOTTSÁG
            Brüsszel, 2018.2.5.
            COM(2018) 54 final
            2018/0020(NLE)
            Javaslat
            A TANÁCS HATÁROZATA
            az Európai Unió által az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodás által létrehozott gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottság eljárási szabályzatának elfogadása tekintetében képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodás által létrehozott gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottság eljárási szabályzatának elfogadása tekintetében elfogadandó álláspontról szóló határozat.

               2.A javaslat háttere

               2.1.Átmeneti gazdasági partnerségi megállapodás egyrészről Elefántcsontpart, másrészről az Európai Közösség és tagállamai között

               Az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodásnak (a továbbiakban: a megállapodás) az a célja, hogy koherens kereskedelmi partnerség létrehozása révén hozzájáruljon a szegénység csökkentéséhez és felszámolásához, versenyképesebb és sokszínűbb gazdaságot és erőteljesebb növekedést, gazdasági együttműködést és jó kormányzást mozdítson elő, elősegítse Elefántcsontpart világgazdaságba való fokozatos integrációját, javítsa a kereskedelempolitikai és kereskedelemmel kapcsolatos kérdésekkel kapcsolatos kapacitásokat, a szolidaritás és a kölcsönös érdekeltség elve alapján megerősítse a felek meglévő kapcsolatait, valamint előmozdítsa a magánszektor fejlesztését és a munkahelyteremtést.

               A megállapodást 2008. november 26-án írták alá Abidjanban, 2009. január 22-én pedig Brüsszelben
                  1
               , és 2016. szeptember 3-ától ideiglenesen alkalmazzák
                  2
               .

               2.2.A gazdasági partnerségi megállapodással foglalkozó bizottság

               A megállapodás 73. cikke létrehozza a gazdasági partnerségi megállapodással foglalkozó bizottságot, amely felelős a megállapodás alkalmazási körébe tartozó valamennyi terület igazgatásáért és az abban említett valamennyi feladat megvalósításáért.

               A megállapodás 73. cikke pontosítja, hogy a gazdasági partnerségi megállapodással foglalkozó bizottság határoz szervezeti és működési szabályairól, továbbá arról, hogy a gazdasági partnerségi megállapodással foglalkozó bizottság ülései nyíltak lehetnek harmadik fél számára, valamint arról, hogy a Nyugat-afrikai Gazdasági és Pénzügyi Unió (WAEMU) és a Nyugat-afrikai Államok Gazdasági Közössége (ECOWAS) bizottságai meghívást kaphatnak a gazdasági partnerségi megállapodással foglalkozó bizottságba.

               A gazdasági partnerségi megállapodással foglalkozó bizottság határozatait a felek közötti konszenzussal fogadják el, a megfelelő belső eljárásokkal összhangban.

               Az Unió és tagállamai részes felek a megállapodásban. A gazdasági partnerségi megállapodással foglalkozó bizottság európai felét az Európai Bizottság és a tagállamok képviselői alkotják.

               2.3.A gazdasági partnerségi megállapodással foglalkozó bizottság tervezett jogi aktusa

               A gazdasági partnerségi megállapodással foglalkozó bizottság első ülése alkalmával együttes határozatot fogad el a gazdasági partnerségi megállapodással foglalkozó bizottság eljárási szabályzatának megállapítása céljából (a továbbiakban: a tervezett jogi aktus).

               Ennek a megállapodás 73. cikke 2. pontjának értelmében az a célja, hogy meghatározza a gazdasági partnerségi megállapodással foglalkozó bizottság szervezeti és működési szabályait.

               3.Az Unió által képviselendő álláspont

               Ez a tanácsi határozatjavaslat megállapítja a gazdasági partnerségi megállapodással foglalkozó bizottság eljárási szabályzatával kapcsolatban a gazdasági partnerségi megállapodással foglalkozó bizottságban meghozandó határozatra vonatkozó uniós álláspontot.

               A megállapodás két részes fele korábban konzultációt folytatott, valamint a gazdasági partnerségi megállapodással foglalkozó bizottság 2017. április 5-én Abidjanban (Elefántcsontpart) tartott alakuló ülésén elfogadta és parafálta az eljárási szabályzat tervezetét. Az eljárási szabályzat tervezete megfelel a megállapodás 73. cikkének és az Európai Unió által más gazdasági partnerségi megállapodásokban elfogadott hasonló eljárási szabályzatoknak.

               Az eljárási szabályzat tervezete különösen a gazdasági partnerségi megállapodással foglalkozó bizottság összetételével és elnökségével, titkárságával, ülései szervezésével, a gazdasági partnerségi megállapodással foglalkozó bizottság jegyzőkönyveivel és határozataival, a nyelvhasználatra vonatkozó szabályokkal, valamint a gazdasági partnerségi megállapodással foglalkozó bizottság üléseinek költségeivel kapcsolatos kérdéseket öleli fel.

               A megállapodás előírja az eljárási szabályzat megállapításának kötelezettségét.

               A javaslat nincs hatással az Európai Unió vagy Elefántcsontpart gazdasági, szociális vagy környezetvédelmi szakpolitikájára.

               4.Jogalap

               4.1.Eljárási jogalap

               4.1.1.Általános elvek

               Az EUMSZ 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a kérdéses szervet szabályozó nemzetközi jog szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, amelyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  3
               .

               4.1.2.A jelen esetre történő alkalmazás

               A gazdasági partnerségi megállapodással foglalkozó bizottságot a megállapodás hozta létre.

               A 73. cikk előírja, hogy a gazdasági partnerségi megállapodással foglalkozó bizottságnak meg kell határoznia szervezeti és működési szabályzatát.

               A gazdasági partnerségi megállapodással foglalkozó bizottság által elfogadandó határozat joghatással bíró jogi aktus. A tervezett jogi aktus a megállapodás 72. cikkének megfelelően a nemzetközi jog értelmében kötelező erejű.

               A tervezett jogi aktus nem egészíti ki és nem módosítja a megállapodás intézményi keretét.

               A javasolt tanácsi határozat eljárásjogi jogalapja ezért az EUMSZ 218. cikkének (9) bekezdése.

               4.2.Anyagi jogi jogalap

               4.2.1.Általános elvek

               A határozat anyagi jogi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió nevében képviselendő álláspontot meghatározzák. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, a határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A megállapodás természetéből kifolyólag a tervezett jogi aktus a közös kereskedelempolitika és a fejlesztési együttműködés területén követ célkitűzéseket és e területekről tartalmaz elemeket. A tervezett jogi aktus ezen elemei elválaszthatatlanok és egymáshoz viszonyítva nem járulékos jellegűek.

               A javasolt tanácsi határozat anyagi jogi jogalapja ezért az EUMSZ 207. és 209. cikke.

               4.3.Következtetés

               A javasolt tanácsi határozat jogalapjának az EUMSZ 218. cikkének (9) bekezdésével összefüggésben értelmezett 207. és 209. cikkének kell lennie.

               2018/0020 (NLE)

               Javaslat

               A TANÁCS HATÁROZATA

               az Európai Unió által az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodás által létrehozott gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottság eljárási szabályzatának elfogadása tekintetében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. és 209. cikkére, összefüggésben annak 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodást (a továbbiakban: a megállapodás) 2008. november 26-án írták alá Abidjanban, 2009. január 22-én pedig Brüsszelben
                  4
               , és 2016. szeptember 3-ától ideiglenesen alkalmazzák
                  5
               .

               (2)A megállapodás 73. cikke gazdasági partnerségi megállapodással foglalkozó bizottságot hoz létre, amely a megállapodás alkalmazási körébe tartozó valamennyi terület igazgatásáért és a megállapodásban említett valamennyi feladat megvalósításáért felelős.

               (3)A megállapodás 73. cikke előírja, hogy a gazdasági partnerségi megállapodással foglalkozó bizottságnak meg kell határoznia szervezeti és működési szabályzatát.

               (4)A gazdasági partnerségi megállapodással foglalkozó bizottság az első ülése alkalmával határozatot fogad el eljárási szabályzatáról.

               (5)Helyénvaló meghatározni az Unió által a gazdasági partnerségi megállapodással foglalkozó bizottságban képviselendő álláspontot, mivel a gazdasági partnerségi megállapodással foglalkozó bizottság határozata kötelező érvényű az Unióra nézve.

               ELFOGADTA EZT A HATÁROZATOT:

               Első cikk

               Az Unió által a gazdasági partnerségi megállapodással foglalkozó bizottság első ülésén képviselendő álláspont a gazdasági partnerségi megállapodással foglalkozó bizottság e határozathoz csatolt határozattervezetén alapul.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 59., 2009.3.3., 1. o.

                     (2)

                        HL L 272., 2016.10.7., 1. o.

                     (3)

                        A Bíróság C-399/12. sz. Németország kontra Tanács ügyben hozott 2014. október 7-i ítélete, ECLI:EU:C:2014:2258, 61–64. pont.

                     (4)

                        HL L 59., 2009.3.3., 1. o.

                     (5)

                        HL L 272., 2016.10.7., 1. o.

    ---documentbreak---

               EURÓPAI BIZOTTSÁG
            Brüsszel,2018.2.5.
            COM(2018) 54 final
            MELLÉKLET
            a következőhöz:
            JavaslatA TANÁCS HATÁROZATA

               az Európai Unió által az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodás által létrehozott gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottság eljárási szabályzatának elfogadása tekintetében képviselendő álláspontról

               MELLÉKLET

               Az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodás által létrehozott

               GAZDASÁGI PARTNERSÉGI MEGÁLLAPODÁSSAL FOGLALKOZÓ BIZOTTSÁG …/2017 HATÁROZATA

               a gazdasági partnerségi megállapodással foglalkozó bizottság eljárási szabályzatának létrehozásáról

               A GAZDASÁGI PARTNERSÉGI MEGÁLLAPODÁSSAL FOGLALKOZÓ BIZOTTSÁG,

               tekintettel az egyrészről Elefántcsontpart, másrészről az Európai Közösség és tagállamai közötti, 2008. november 26-án Abidjanban és 2009. január 22-én Brüsszelben aláírt átmeneti gazdasági partnerségi megállapodásra
                  1
                (a továbbiakban: a megállapodás) és különösen annak 73. cikkére,

               mivel:

               A megállapodás előírja, hogy a gazdasági partnerségi megállapodással foglalkozó bizottságnak meg kell határoznia szervezeti és működési szabályzatát,

               A KÖVETKEZŐKÉPPEN HATÁROZOTT:

               Első cikk

               A gazdasági partnerségi megállapodással foglalkozó bizottság eljárási szabályzatát az I. melléklet tartalmazza.

               2. cikk

               Ez a határozat …-án/-én lép hatályba.

               Kelt -ban/-ben, -án/-én.

               I. MELLÉKLET

               Az egyrészről Elefántcsontpart, másrészről az Európai Közösség és tagállamai közötti átmeneti gazdasági partnerségi megállapodás által létrehozott

               GAZDASÁGI PARTNERSÉGI MEGÁLLAPODÁSSAL FOGLALKOZÓ BIZOTTSÁG ELJÁRÁSI SZABÁLYZATA

               Első cikk

               Összetétel és elnökség

               1.A gazdasági partnerségi megállapodással foglalkozó bizottságot egyrészről az Európai Unió Tanácsa tagjainak és az Európai Bizottságnak a képviselői, másrészről Elefántcsontpart képviselői alkotják, miniszteri vagy vezető tisztviselői szinten.

               2.Az eljárási szabályzatban szereplő „felek” meghatározása a megállapodás 72. cikkében foglaltak szerint történik.

               3.A gazdasági partnerségi megállapodással foglalkozó bizottság elnöki tisztét az Európai Unió képviselője és Elefántcsontpart képviselője látja el, 12 hónapos időszakonként felváltva. Az első időszak a megállapodásban említett gazdasági partnerségi megállapodással foglalkozó bizottság első ülésének napján kezdődik, és a következő év december 31-én ér véget. Az elnöki tisztet elsőként Elefántcsontpart képviselője tölti be.

               4.A Nyugat-afrikai Gazdasági és Pénzügyi Unió (WAEMU) és a Nyugat-afrikai Államok Gazdasági Közössége (ECOWAS) bizottságainak képviselői meghívást kaphatnak a gazdasági partnerségi megállapodással foglalkozó bizottság ülésein való részvételre. A felek dönthetnek úgy, hogy további megfigyelőket – ideértve a magánszektor és a civil társadalom képviselőit –, valamint ad hoc alapon szakértőket is meghívnak.

               2. cikk

               Ülések

               1.A gazdasági partnerségi megállapodással foglalkozó bizottság rendszeres időközönként – legalább évente – ülésezik, valamint rendkívüli üléseket is tart, ha a körülmények úgy kívánják, és ha a felek erről megegyeznek.

               2.A gazdasági partnerségi megállapodással foglalkozó bizottság egyes üléseinek helyszínéről és időpontjáról a felek közösen állapodnak meg.

               3.A gazdasági partnerségi megállapodással foglalkozó bizottság üléseit a gazdasági partnerségi megállapodással foglalkozó bizottság elnöksége hívja össze.

               3. cikk

               Küldöttségek

               Az egyes üléseket megelőzően a gazdasági partnerségi megállapodással foglalkozó bizottság elnöksége tájékoztatást kap Elefántcsontpart, valamint az európai fél küldöttségének tervezett összetételéről.

               4. cikk

               Titkárság

               Az Európai Bizottság, illetve Elefántcsontpart tisztviselői 12 hónapos időszakonként, felváltva látják el a gazdasági partnerségi megállapodással foglalkozó bizottság titkári feladatait. Az említett időszak megegyezik azzal az időszakkal, amelyek tekintetében az európai fél és Elefántcsontpart a gazdasági partnerségi megállapodással foglalkozó bizottság titkári tisztét betöltik. A titkárságot az elnökséget ellátó fél biztosítja.

               5. cikk

               Dokumentáció

               Amennyiben a gazdasági partnerségi megállapodással foglalkozó bizottság tanácskozásai írásos dokumentumokon alapulnak, ezeket a dokumentumokat a Kereskedelmi Bizottság titkársága számmal látja el és a gazdasági partnerségi megállapodással foglalkozó bizottság dokumentumaiként körözteti.

               6. cikk

               Levelezés

               1.A gazdasági partnerségi megállapodással foglalkozó bizottságnak címzett valamennyi levelet a gazdasági partnerségi megállapodással foglalkozó bizottság titkárához kell irányítani.

               2.A titkárság gondoskodik arról, hogy a gazdasági partnerségi megállapodással foglalkozó bizottságnak címzett valamennyi levelet továbbítsák a bizottság elnökéhez, és amennyiben indokolt, ezen eljárási szabályzat 5. cikkében említett dokumentumként köröztessék azokat minden egyes félnek a megállapodás 73. cikkében meghatározott kapcsolattartó pontja között.

               3.A gazdasági partnerségi megállapodással foglalkozó bizottság társelnökeitől származó leveleket a titkár elküldi a feleknek, és amennyiben indokolt, ezen eljárási szabályzat 5. cikkében említett dokumentumként körözteti azokat.

               7. cikk

               Az ülések napirendje

               1.Az egyes ülések előzetes napirendjét a gazdasági partnerségi megállapodással foglalkozó bizottság titkára állítja össze a felek által tett javaslatok alapján. A tervezett napirendet a titkárság az ülés előtt legalább tizenöt nappal megküldi a felek kapcsolattartó pontjának.

               2.Az előzetes napirend azokat a pontokat tartalmazza, amelyek napirendre tűzésére az ülés kezdete előtt legalább egy hónappal kérelem érkezett a titkárhoz, de csak azok a pontok kerülnek fel az előzetes napirendre, amelyeknél a kapcsolódó dokumentumokat legkésőbb az előzetes napirend elküldésének napjáig megkapta a titkár.

               3.A napirendet a gazdasági partnerségi megállapodással foglalkozó bizottság fogadja el az egyes ülések elején. A felek egyetértésével a napirendbe a tervezett napirenden kívüli pontokat is fel lehet venni.

               4.A gazdasági partnerségi megállapodással foglalkozó bizottság elnöke a felek beleegyezésével bizonyos témakörökre vonatkozó tájékoztatás céljából szakértőket kérhet fel az ülésen való részvételre.

               5.Egy adott eset követelményeinek figyelembevétele érdekében a felek egyetértésével a titkár lerövidítheti az (1) bekezdésben meghatározott határidőt.

               8. cikk

               Jegyzőkönyv

               1.A titkárság a lehető leghamarabb elkészíti az egyes ülések jegyzőkönyvtervezetét.

               2.Főszabályként a jegyzőkönyv összefoglalja az egyes napirendi pontokat, adott esetben az alábbiak megjelölésével:

               a)a gazdasági partnerségi megállapodással foglalkozó bizottsághoz benyújtott valamennyi dokumentum;

               b)valamennyi olyan nyilatkozat, amelynek a jegyzőkönyvbe való felvételét a gazdasági partnerségi megállapodással foglalkozó bizottság valamely tagja kérte;

               c)az egyes kérdésekkel kapcsolatban meghozott határozatok, megtett ajánlások, jóváhagyott nyilatkozatok és elfogadott következtetések.

               3.A jegyzőkönyv tartalmazza továbbá a gazdasági partnerségi megállapodással foglalkozó bizottság résztvevőinek, valamint az őket kísérő delegációk tagjainak a névsorát is.

               4.Az ülés napját követő két hónapon belül a két fél írásban jóváhagyja a jegyzőkönyvet. A jóváhagyást követően a jegyzőkönyv két példányát a titkárság aláírásával látja el, és a felek mindegyike kap egy eredeti példányt ezekből a hiteles dokumentumokból.

               9. cikk

               Határozatok

               1.A gazdasági partnerségi megállapodással foglalkozó bizottság a határozatait konszenzussal fogadja el.

               2.A gazdasági partnerségi megállapodással foglalkozó bizottság a megállapodás keretében felmerülő bármely általános AKCS–EU érdekeltségű ügyet a Cotonoui Megállapodás 15. cikkében meghatározott AKCS–EU Miniszterek Tanácsa elé terjesztheti.

               3.Az ülések közötti időszakban a gazdasági partnerségi megállapodással foglalkozó bizottság írásbeli eljárás útján, mindkét fél egyetértése mellett határozatokat fogadhat el. Az írásbeli eljárás a felek közötti jegyzékváltást jelent.

               4.A gazdasági partnerségi megállapodással foglalkozó bizottság határozatainak címe „határozat”, amelyet sorszám, az elfogadás dátuma, valamint a tárgy megjelölése követ. A határozat minden esetben rendelkezik a hatálybalépésének időpontjáról.

               5.A gazdasági partnerségi megállapodással foglalkozó bizottság által elfogadott határozatokat az európai fél részéről az Európai Bizottság egy képviselője, valamint Elefántcsontpart egy képviselője hitelesíti.

               6.A határozatokat a gazdasági partnerségi megállapodással foglalkozó bizottság dokumentumaiként továbbítják a feleknek.

               10. cikk

               Nyilvánosság

               1.Eltérő döntés hiányában a gazdasági partnerségi megállapodással foglalkozó bizottság ülései nem nyilvánosak.

               2.A felek dönthetnek úgy, hogy a gazdasági partnerségi megállapodással foglalkozó bizottság határozatait közzéteszik saját hivatalos lapjukban.

               11. cikk

               Nyelvhasználatra vonatkozó szabályok

               1.A gazdasági partnerségi megállapodással foglalkozó bizottság munkanyelve a felek közös hivatalos nyelve.

               2.A gazdasági partnerségi megállapodással foglalkozó bizottság tanácskozásainak, valamint határozatai elfogadásának alapját az (1) bekezdésben említett nyelven elkészített dokumentumok és javaslatok képezik.

               12. cikk

               Költségek

               1.A felek maguk viselik a gazdasági partnerségi megállapodással foglalkozó bizottság ülésein való részvételükkel összefüggő személyzeti, utazási és ellátási költségeket, valamint a postai és távközlési kiadások terén felmerülő költségeket.

               2.Az ülések megrendezésével és a dokumentumok sokszorosításával kapcsolatos kiadásokat az ülést rendező fél viseli.

               3.Az üléseken való tolmácsolással és a dokumentumok lefordításával járó költségeket az ülést rendező fél viseli. Az Európai Unió egyéb hivatalos nyelveiről vagy nyelveire történő tolmácsolás, illetve a dokumentumoknak az említett nyelvekről vagy nyelvekre történő fordításával kapcsolatban felmerülő költségeket az európai fél viseli.

                     (1)

                        HL L 59., 2009.3.3., 1. o.


               EURÓPAI BIZOTTSÁG
            Brüsszel, 2018.2.9.
            COM(2018) 61 final
            Javaslat
            AZ EURÓPAI PARLAMENT ÉS A TANÁCS HATÁROZATA
            Németország EGF/2017/008 DE/Goodyear referenciaszámú kérelme nyománaz Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2017. október 6-án Németország a Goodyear Dunlop Tires Germany GmbH vállalatnál Németországban történt elbocsátásokat
                  2
                követően „EGF/2017/008 DE/Goodyear” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2017/008 DE/Goodyear

                        Tagállam

                        Németország

                        Érintett régió(k) (NUTS
                           3
                        2 szint)

                        Regierungsbezirk Karlsruhe (DE12)

                        A kérelem benyújtásának dátuma

                        2017. október 6.

                        A kérelem átvételi elismervényén feltüntetett dátum

                        2017. október 6.

                        Kiegészítő információk iránti kérelem dátuma

                        2017. október 23.

                        A kiegészítő információ benyújtásának határideje

                        2017. december 4.

                        Az értékelés befejezésének határideje

                        2018. február 26.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        Goodyear

                        Érintett vállalatok száma

                        1

                        Gazdasági ágazat(ok)

                        (NACE Rev. 2. szerinti ágazat)
                           4

                        NACE Rev. 2. szerinti 22. ágazat

                        Gumi-, műanyag termék gyártása

                        A leányvállalatok, a beszállítók és az ellátási lánc következő szintjein álló termelők száma

                        0

                        Referencia-időszak (max. négy hónap):

                        2017. július 14. – 2017. október 5.

                        A referencia-időszak alatt elbocsátottak száma (a)

                        632

                        A referencia-időszak előtt vagy után elbocsátottak száma (b)

                        14

                        Az elbocsátottak száma összesen (a + b)

                        646

                        A támogatható kedvezményezettek száma összesen

                        646

                        A megcélzott kedvezményezettek száma összesen

                        646

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma

                        0

                        A személyre szabott szolgáltatásokhoz kapcsolódó költségvetés (EUR)

                        3 464 371

                        Az EGAA végrehajtásához kapcsolódó költségvetés
                           5
                         (EUR)

                        144 348

                        Teljes költségvetés (EUR)

                        3 608 719

                        EGAA-hozzájárulás (60 %) (EUR)

                        2 165 231

               A KÉRELEM ÉRTÉKELÉSE

               Az eljárás

               4.Németország 2017. október 6-án kérelmet nyújtott be „EGF/2017/008 DE/Goodyear” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság ugyanazon a napon visszaigazolta a kérelem beérkezését, és 2017. október 23-án kiegészítő információkat kért Németországtól. Németország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2018. február 26-án jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 646 munkavállalót érint, akiket a Goodyear Dunlop Tires Germany GmbH-tól bocsátottak el. A vállalat a NACE Rev. 2. rendszer szerinti 22. gazdasági ágazatban (Gumi-, műanyag termék gyártása) tevékenykedik. A Goodyeartől történt elbocsátásokra a németországi Regierungsbezirk Karlsruhe (DE12) NUTS 2. szintű régióban került sor.

                        A vállalatok neve és a referencia-időszakon belül elbocsátott személyek száma

                        Goodyear Dunlop Tires Germany GmbH

                        632

               Beavatkozási kritériumok

               6.Németország kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négy hónapos referencia-időszak alatt egy vállalaton belül egy tagállamban, ideértve a beszállítók vagy az ellátási lánc következő szintjein álló termelők körében elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelemmel összefüggő négy hónapos referencia-időszak 2017. július 14-től 2017. október 5-ig tart.

               8.A referencia-időszak alatt bekövetkezett elbocsátások megoszlása a következő volt:

               –A Goodyear 632 munkavállalót bocsátott el.

               Az elbocsátások és a tevékenységüket megszüntető önálló vállalkozók számának kiszámítása

               9.A referencia-időszak alatt bekövetkezett elbocsátásokat a következőképpen vették figyelembe:

               –632 elbocsátást a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától.

               Támogatható kedvezményezettek

               10.A már említett munkavállalókon túl 14 olyan munkavállaló is a támogatható kedvezményezettek közé tartozik, akiket a referencia-időszak előtt vagy azt követően bocsátottak el. Ezeket a munkavállalókat a tervezett elbocsátások 2016. október 24-i általános bejelentése után bocsátották el. Egyértelmű ok-okozati összefüggés mutatható ki a referencia-időszakban az elbocsátásokat kiváltó eseménnyel.

               11.A támogatásra jogosult kedvezményezettek száma tehát összesen 646.

               Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat

               12.Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat alátámasztására Németország azzal érvel, hogy a globalizáció az elmúlt években hátrányosan érintette a személygépkocsik B-szegmensbe tartozó gumiabroncsainak uniós gyártását
                  6
               . Ez annak köszönhető, hogy az ázsiai beszállítók jelentős piaci részesedést szereztek az elmúlt években.

               13.Míg az EU-27 területén a személygépkocsi-gyártás a válság idején jellemző jelentős visszaesést követően némiképp helyreállt az elmúlt években, a 2006-os szintet 2016-ig nem érte el. Az

                  Európai Gépjárműgyártók Szövetsége

                (ACEA) elemzései szerint a kisebb személygépkocsik értékesítése 2016-ban még mindig elmaradt a 2005-ös szinttől. Ugyanakkor, az Európában gyártott gépjárművek világpiaci részesedése a 2001-es 35 %-ról 23 %-ra zsugorodott 2016-ra. Kína világpiaci részesedése ugyanezen időszakban 5 %-ról 30 %-ra emelkedett
                  7
               . Az ázsiai személygépkocsi-gyártásban 45 %-os növekedés volt megfigyelhető az elmúlt tíz évben
                  8
               .

               14.2015 és 2016 között az uniós import 22 %-kal nőtt, míg az export 3 %-kal mérséklődött
                  9
               . Jóllehet az importjárművek jó része Törökországból érkezik (29 %-os piaci részesedés), a gépjármű-behozatalban India számolhatott be a legjelentősebb növekedésről a 2015–2016-os időszakban (31 %-os piaci részesedés), őt szorosan követte Dél-Afrika (29 %) és Japán (20 %)
                  10
               . A gépkocsi- és gumiabroncsgyártók hosszú távú piaci stratégiáit szintén a potenciális növekedési rátákhoz kellett igazítani. Míg a motorizáció az Európai Unión belül mindössze 9 %-kal növekedett 2005 és 2015 között, Ázsiában/Óceániában 140 %-kal, Közép- és Dél-Amerikában pedig 59 %-kal ugyanezen időszakban
                  11
               .

               15.A gumiabroncs-világpiac is jelentősen változott tehát az ezredfordulót követően. Míg a három világszintű piaci szereplő, a Bridgestone, a Michelin és a Goodyear a globális gumiabroncsgyártás 57 %-áért felelt 2000-ben, 2013-ra világszerte vesztettek jelentőségükből (38 %). Ugyanezen időszakban a Kínából, Tajvanról és Szingapúrból származó ázsiai gyártók piaci részesedése a 2001-es 4 %-ról 20 %-ra növekedett 2013-ra az Ernst & Young Consulting belső tanulmánya szerint. A European Tyre and Rubber Manufacturer's Association (ETRMA) pedig megállapította, hogy a 2016-ban legnagyobb bevételt szerző 10 gumiabroncsgyártóból hat ázsiai
                  12
               .

               16.2015-ben az EU-ban a gumiabroncs-behozatal (130 millió gumiabroncs) messze meghaladta az exportot (74 millió). Az uniós gumiabroncsgyártás 2015-ben (4,9 millió tonna) még mindig némiképp elmaradt a 2007-es kibocsátási adatoktól (5,1 millió tonna)
                  13
               .

               17.A Gesellschaft für Konsumforschung piackutató intézet által közzétett tanulmány rámutat arra, hogy míg a 2005-ben Németországban értékesített gumiabroncsok 77 %-a a B-szegmensbe tartozott, 2014-ben az ilyen méretű abroncsok a németországi értékesítése mindössze 43 %-át adták, ami egyértelműen jelzi, hogy a kisméretű járművek gyártása a gyorsan növekvő ázsiai és dél-afrikai piacokra tevődött át
                  14
               .

               18.Mostanáig a NACE Rev. 2. 22. ágazata (Gumi, műanyag termék gyártása) nem képezte EGAA-kérelem tárgyát
                  15
               .

               Az elbocsátásokhoz és a tevékenység megszűnéséhez vezető események

               19.Az elbocsátásokhoz az vezetett, hogy a Goodyear Philippsburgban található gyártólétesítménye véglegesen megszűnt. A Goodyear Tire & Rubber Company az USA Ohio államában jött létre, Akronban, 1898-ban, és egyike a világ vezető gumiabroncsgyártóinak. 1954-ben létesült a Deutsche Goodyear GmbH, a vállalat philippsburgi gumiabroncsgyárát pedig 1966-ban kezdték el építeni. A Goodyear Dunlop jelenleg 7 600 főt foglalkoztat Németországban. Németországi székhelye Hanauban található. További németországi üzemei: Fürstenwalde, Wittlich, Riesa és Fulda.

               20.Minthogy az uniós autóipar kibocsátása és piaci részesedése a globalizáció következtében visszaesett  a Goodyearnél a B-szegmensben jelentős kapacitásfelesleg alakult ki, amely mintegy 5 millió gumiabroncsot tett ki a vállalat integrált európai gyártórendszerében. Ez egy gyártólétesítmény átlagos éves kapacitásának felel meg. A Goodyearnek ezért be kellett zárnia európai gyárainak egyikét. A Goodyear a phillipsburgi üzem mellett döntött, amely a Goodyear európai üzemei körében a legnagyobb termelőkapacitást adja a B-szegmensbe tartozó gumiabroncsok tekintetében. 2016. október 24-én tehát a Goodyear vezetősége bejelentette, hogy 2017-ben bezárja a 888 főt foglalkoztató phillipsburgi gumiabroncsgyárat.

               21.2017. április 26-án a Goodyear kollektív szerződést kötött az IG BCE szakszervezettel az elbocsátások feltételeiről. Az üzemi tanáccsal folytatott megbeszéléseket követően e feltételek bekerültek az elbocsátási programba. A termelés már 2017. július 15-én leállt, a gyár bezárását pedig 2017. december 31-re irányozták elő.

               22.A szociális partnerek két transzfervállalat létrehozásában állapodtak meg. A német jog szerint nem kötelező transzfervállalatot létesíteni. A munkavállalókat elbocsátó vállalat nem köteles hozzájárulni a transzfervállalat létrehozásához. Az elbocsátó vállalat részvétele nélkül azonban nem létesíthető transzfervállalat. Arra az esetre, ha az elbocsátó vállalat felajánlja a transzfervállalat létrehozásában való részvételét, és a szociális partnerek is beleegyeznek a transzfervállalat létrehozásába, a német szociális jog jogi keretet határoz meg (SGB III. 110. és 111. §).

               23.A transzfervállalatokat a weitblick - personalpartner GmbH vezeti, amely a Német Szakszervezetek Szövetségének (Deutscher Gewerkschaftsbund – DGB) tulajdonában áll. A munkavállalók közül 646-an írtak alá háromoldalú megállapodást, amelynek értelmében a Goodyear általi foglalkoztatásuk hivatalos megszűnésével belépnek a transzfervállalathoz. 632-en a referencia-időszakban írták alá a megállapodást, a többi 14 személy ezt nem tudta megtenni szülési szabadság stb. miatt, de várhatóan aláírnak a Goodyearrel fennálló szerződésük megszűnése előtt. Azok, akik nem azt választották, hogy átlépnek a transzfervállalathoz, már találtak új munkahelyet vagy a nyugdíjba vonulás mellett döntöttek.

               24. A Goodyear végkielégítést fizetett, vállalta, hogy kiegészíti a képzési támogatást (Transferkurzarbeitergeld), és munkavállalónként 3 000 EUR átképzési költségvetést különített el. Az egyes munkavállalók áthelyezési időszakát a vállalatnál eltöltött szolgálati idejük tartama alapján számítják ki, de legfeljebb egy év lehet.

               25.A további EGAA-támogatást az intézkedések kiegészítésére használják fel, de az fordítható az egyedi intézkedések tartamának meghosszabbítására is. Az első transzfervállalathoz 595 munkavállaló lép be 2018. január 1-jén. Minthogy 51 munkavállaló marad alkalmazásban a Goodyear üzem leszerelése érdekében, egy második transzfervállalat is létrejön, hogy a fennmaradó munkavállalók oda léphessenek be 2018. április 1-jén.

               Az elbocsátások várható hatása a helyi, a regionális és az országos gazdaságra és foglalkoztatásra

               26.Az elbocsátások várhatóan jelentős hátrányos hatást gyakorolnak a helyi gazdaságra. A 13 000 lakosú Philippsburg városa az állami foglalkoztatási szolgálat 60 000 fős összlakosságú waghäuseli körzetéhez tartozik. A szolgáltatási szektor a munkahelyeknek csak a 48 %-át adja, így Baden-Württemberg szövetségi állam egészével (63 %) összevetve alulreprezentált. A régiót elsősorban az jellemzi, hogy átlag feletti a feldolgozóiparban foglalkoztatottak száma. A szomszédos körzetekkel összehasonlítva a waghäuseli régió munkanélküliségi rátája meglehetősen magas, 5,7 % (2017. júniusi adat), míg a szomszédos karlsruhei körzetben 3,3 %. Waghäusel térségében a munkanélküliségi ráta emelkedik, a korábbi évhez képest 17 %-kal magasabb. A régió munkaerőpiacán a legkedvezőtlenebb helyzetben a migráns hátterű és az idősebb személyek vannak. A munkanélküliek 25 %-a külföldi állampolgár, a szociális jóléti ellátásban részesülő tartós munkanélküliek megközelítőleg harmada pedig 55 évnél idősebb. A Goodyear által elbocsátott munkavállalók nagy arányban tartoznak e kategóriákba.

               27.A Goodyear üzeme volt a régióban a legnagyobb munkáltató, a második egy atomerőmű. Németország azon döntése nyomán, hogy atomenergia-mentes országgá válik, az atomerőmű is be fog zárni az elkövetkező néhány évben. A régióban több kisebb és középvállalkozás bocsátott el több száz embert, 2017 nyarán például egy gépjárműipari vállalat küldött el 146 embert, illetve 144-en vesztették el állásukat egy nyomdaipari vállalat bezárása miatt. A régió strukturális változások előtt áll. Az állami foglalkoztatási szolgálat ezért olyan képesítési és készségstratégiát dolgozott ki, amely figyelembe veszi mind a munkaerőpiac (jövőbeli) igényeit, mind az érintett munkavállalók képesítési szintjét.

               A megcélzott kedvezményezettek és a javasolt intézkedések

               A megcélzott kedvezményezettek

               28.Az intézkedésekben várhatóan részt vevő elbocsátott munkavállalók becsült száma 646. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek
                           (% kerekítve)

                        Nem:

                        Férfiak:

                        641

                        (99,23 %)

                        Nők:

                        5

                        (0,77 %)

                        Állampolgárság:

                        Uniós polgárok:

                        493

                        (76,32 %)

                        Nem uniós polgárok:

                        153

                        (23,68 %)

                        Korcsoport:

                        15–24 év közöttiek:

                        15

                        (2,32 %)

                        25–29 év közöttiek:

                        33

                        (5,11 %)

                        30–54 év közöttiek:

                        428

                        (66,25 %)

                        55–64 év közöttiek:

                        168

                        (26,01 %)

                        64 év felettiek:

                        2

                        (0,31 %)

               A javasolt intézkedések támogathatósága

               29.A fent említettek szerint a szociális partnerek megállapodtak két transzfervállalat létrehozásában, amelyek a Goodyear üzem által elbocsátott munkavállalók két különböző csoportját fogadják be, akik 2018. január 1-jén lépnek át az első transzfervállalathoz, illetve 2018. április 1-jén a második transzfervállalathoz. A Goodyear által kínált kiegészítő intézkedéseket a transzfervállalat is biztosítja, de azok nem részei az EGAA-kérelemnek. Az alább bemutatott intézkedések együttesen egy csomagot képeznek, amely az elbocsátott munkavállalók munkaerőpiacra történő visszailleszkedését célzó, a transzfervállalatok által koordinált, személyre szabott szolgáltatásokból áll.

               30.Az elbocsátott munkavállalóknak nyújtott, személyre szabott szolgáltatások az alábbiakat foglalják magukban:

               –Továbbképzési intézkedések: ezeket a támogatásra jogosult munkavállalóknak ajánlják fel a profilalkotási és pályaorientációs interjúkat követően, abból a célból, hogy segítsenek nekik a munkaerőpiaci lehetőségek kihasználásában. A kínált szakképzési tanfolyamok olyan, kilátásokkal rendelkező ágazatokra koncentrálnak majd, mint például a fémipar és a raktározási ágazat. A tanfolyamok között szerepelhetnek egyéni és csoportos kurzusok is, amelyek tartalma az alapvető kompetenciáktól kezdve a továbbképzésen át a résztvevők karrier megváltoztatására való felkészítését is felölelheti. A német nyelvtanfolyamok különös hangsúlyt kapnak a német nyelvismerettel csak csekély mértékben rendelkezők esetében.

               –Csoportfoglalkozások / műhelyfoglalkozások: a csoportos fórumokon a résztvevők témavezető segítségével oszthatják meg egymással elképzeléseiket és észrevételeiket. A csoportfoglalkozások többféle témára összpontosíthatnak, köztük az időbeosztásra, az önérvényesítésre, az egészségügyi intézkedések előmozdítására, illetve speciális csoportfoglalkozásokat alakíthatnak ki a migráns hátterű résztvevők számára. Több műhelytalálkozót is kínálnak, a munka és a magánélet közötti egyensúly témájában vagy a nemek kérdésben.

               –Vállalkozásalapításhoz nyújtott tanácsadási szolgáltatás: ez egy tanácsadási szolgáltatáscsomag lesz azok számára, akik önálló vállalkozás indítása iránt mutatnak érdeklődést. Ezek a szolgáltatások személyre szabott tanácsadási intézkedéseket foglalnak magukban.

               –Álláskeresés: szakképzett álláskeresési szakértők (job scouts) fognak segíteni a támogatásra jogosult munkavállalók számára megfelelő potenciális betöltendő álláshelyek felderítésében, mielőtt azokat meghirdetnék. Állásbörzét is tervbe vettek.

               –További mentorálás és a foglalkoztatás biztosítása: a munkavállalók – azt követően, hogy új állást találnak – további tanácsadásban részesülhetnek annak érdekében, hogy könnyebb legyen az új munkahelyre való átállás és minimálisra csökkenjen az állás elvesztésének a kockázata.

               –Képzési támogatás: a kifizetés azon a napon indul, amikor a munkavállaló belép a transzfervállalathoz, és addig tart, amíg a munkavállaló ki nem lép e vállalattól.

               31.A projekt hozzájárul a fenntartható gazdasági fejlődéshez Németországban. A kialakított intézkedések összhangban állnak Németország fenntarthatósági stratégiájával, a két transzfervállalat létrehozásával megbízott weitblick – personalpartner GmbH pedig fenntarthatósági tanúsítvánnyal rendelkezik.

               32.Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerőpiaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               33.Németország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               34.A költségek teljes becsült összege 3 608 719 EUR, amely a személyre szabott szolgáltatásokra fordított 3 464 371 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre szánt 144 348 EUR összegű kiadásokat foglalja magában.

               35.Az EGAA-ból igényelt teljes pénzügyi hozzájárulás összege 2 165 231 EUR (az összköltség 60 %-a).

                        Intézkedés

                        A résztvevők becsült száma

                        Egy résztvevőre eső becsült költség (kerekítve)
                           16

                        (EUR)

                        Becsült összköltség

                        (EUR)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Továbbképzési intézkedések (Qualifizierungsmaßnahmen)

                        288

                        4512

                        1 299 516

                        Csoportfoglalkozások / műhelyfoglalkozások

                        276

                        1294

                        357 086

                        Vállalkozásalapításhoz nyújtott tanácsadási szolgáltatás (Existenzgründerberatung)

                        30

                        1690

                        50 710

                        Álláskeresés (Stellenakquise)

                        350

                        369

                        129 319

                        További mentorálás és a foglalkoztatás biztosítása (Nachbetreuung/Beschäftigungssicherung)

                        646

                        643

                        415 211

                        Részösszeg (a):

                        A személyre szabott szolgáltatáscsomag százalékaránya

                        –

                        2 251 842

                        (65 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Képzési támogatás (Transferkurzarbeitergeld)

                        646

                        1877

                        1 212 529

                        Részösszeg (b):

                        A személyre szabott szolgáltatáscsomag százalékaránya:

                        –

                        1 212 529

                        (35 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        21 652

                        2. Irányítás

                        –

                        79 391

                        3. Tájékoztatás és nyilvánosság

                        –

                        7218

                        4. Ellenőrzés és jelentéstétel

                        –

                        36 087

                        Részösszeg (c):

                        Százalékarány az összköltséghez képest:

                        –

                        144 348

                        (4 %)

                        Összköltség (a + b + c):

                        –

                        3 608 719

                        EGAA-hozzájárulás (az összköltségek 60 %-a)

                        –

                        2 165 231

               36.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Németország megerősítette, hogy ezen intézkedések az álláskeresési vagy képzési tevékenységekben részt vevő megcélzott kedvezményezettek tevékeny részvételétől függnek.

               A kiadások támogathatóságának időszaka

               37.Németország 2018. január 1-jén kezdte meg a személyre szabott szolgáltatások nyújtását a megcélzott kedvezményezettek részére. Az említett intézkedésekkel kapcsolatos kiadásokhoz ezért 2018. január 1-től 2020. január 1-ig nyújtható pénzügyi támogatás az EGAA-ból.

               38.Németország esetében 2017. július 7-én merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2017. július 7. és 2020. július 1. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               39.A tagállami előfinanszírozási vagy társfinanszírozási források a szövetségi költségvetésből és a Szövetségi Foglalkoztatási Szolgálattól (Bundesagentur für Arbeit) származnak. Ezek finanszírozzák a transzfervállalat által ajánlott, az EGAA-ból finanszírozott intézkedések összköltségének 40 %-os tagállami hozzájárulását
                  17
               .

               40.Németország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               41.Németország jelezte, hogy a személyre szabott szolgáltatások összehangolt csomagját valamennyi érintettel konzultálva dolgozták ki, ideértve kifejezetten az elbocsátott munkavállalók képviselőit, a szociális partnereket és a regionális hatóságokat. Az EGAA-ból támogatott intézkedések tervezése során a Szövetségi Munkaügyi és Szociális Minisztérium megbeszéléseket folytatott a Goodyear vezetőségével, a munkavállalói tanáccsal, az IG BCE szakszervezettel, valamint az állami foglalkoztatási szolgálattal, hogy megvitassák az EGAA által esetlegesen folyósítandó támogatás hatókörét. Egy 2017. július 7-én tartott kerekasztal-megbeszélésen valamennyi érintett egyértelműen jóváhagyta a lehetséges EGAA-kérelmet. A felek szoros együttműködése nyomán 2017. szeptember 18-án az állami foglalkoztatási szolgálat előterjesztette a személyre szabott szolgáltatások csomagtervezetével kapcsolatos koncepciót.

               Irányítási és ellenőrzési rendszerek

               42.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Németország értesítette a Bizottságot arról, hogy a pénzügyi hozzájárulást a Munkaügyi és Szociális Minisztériumon (Bundesministerium für Arbeit und Soziales) belül az Európai Szociális Alapért (ESZA) felelős szervek irányítják majd. Ugyanakkor a Gruppe Europäische Fonds für Beschäftigung csoporton belül a Referat EF 4 az EGAA irányító hatósága, miközben az ESZA irányító hatósága a Referat EF 1. Mind az EGAA, mind pedig az ESZA esetében az Organisationseinheit Prüfbehörde az ellenőrző hatóság. E szervek feleltek a Németországnak nyújtott korábbi EGAA-hozzájárulások irányításáért is. Az EGAA irányító hatóságának egyes feladatait állandó jelleggel az állami foglalkoztatási szolgálatra ruházták közigazgatási megállapodás keretében.

               Az érintett tagállam vállalásai

               43.Németország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –a Goodyear, amely a leépítések után folytatja tevékenységét, eleget tett az elbocsátásokra vonatkozó jogi követelményeknek és a munkavállalóival szemben is ennek megfelelően járt el,

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére,

               –a javasolt intézkedések kiegészítik a strukturális alapok által finanszírozott intézkedéseket,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               44.Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  18
                12. cikkében meghatározottaknak megfelelően 150 millió EUR.

               45.Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 2 165 231 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               46.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  19
                13. pontja értelmében.

               Kapcsolódó jogi aktusok

               47.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 2 165 231 EUR összegnek az érintett költségvetési sorba történő átcsoportosításra is.

               48.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló javasolt határozatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               Németország EGF/2017/008 DE/Goodyear referenciaszámú kérelme nyomán
                  az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  20
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  21
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege az 1311/2013/EU, Euratom tanácsi rendelet
                  22
                12. cikkében meghatározottaknak megfelelően (2011-es árakon számítva) nem haladhatja meg a 150 millió EUR összeget.

               (3)Németország a Goodyear Dunlop Tires Germany GmbH németországi vállalatnál történt elbocsátásokra tekintettel 2017. október 6-án kérelmet nyújtott be az EGAA igénybevétele iránt. E kérelmet az 1309/2013/EU rendelet 8. cikke (3) bekezdésének megfelelően további információkkal egészítették ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért rendelkezésre kell bocsátani a Németország által benyújtott kérelem alapján biztosítandó, 2 165 231 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimalizálása érdekében ezt a határozatot elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2018-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 2 165 231 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [the date of its adoption]*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 347., 2013.12.20., 855. o.

                     (2)

                        Az EGAA-rendelet 3. cikke értelmében.

                     (3)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)

                        HL L 393., 2006.12.30., 1. o.

                     (5)

                        Az 1309/2013/EU rendelet 7. cikkének (4) bekezdése alapján.

                     (6)

                        A gumiabroncspiac nagyjából két szegmensből áll, amelyet az abroncs mérete határoz meg. A B-szegmensbe a kis vagy közepes méretű járművekhez használt, 13–16 hüvelykes abroncsok, míg az A-szegmensbe a 17–22 hüvelykes, leginkább nagy méretű járművekben használt abroncsok tartoznak.

                     (7)

                        ACEA The Automobile Industry Pocket Guide 2017-2018 http://www.acea.be/publications/article/acea-pocket-guide

                     (8)

                        OICA 2017: Statistics,
                  http://www.oica.net/category/production-statistics/

                     (9)

                        Eurostat, 2017. Unión kívüli gépjármű-kereskedelem, kategóriánként, 2013–2016 (millió EUR), http://ec.europa.eu/eurostat/statistics-explained/index.php/File:Extra_EU_trade_of_motor_vehicles,_by_category,_2013-2016_(EUR_million).png

                     (10)

                        ACEA The Automobile Industry Pocket Guide 2017-2018 http://www.acea.be/publications/article/acea-pocket-guide

                     (11)

                        ACEA The Automobile Industry Pocket Guide 2017-2018 http://www.acea.be/publications/article/acea-pocket-guide

                     (12)

                        ETRMA 2017: Statistics - Edition 2016, Nr. 8, http://www.etrma.org/uploads/Modules/Documentsmanager/20161208---statistics-booklet-2016-final5.pdf.

                     (13)

                        ETRMA 2017: Statistics - Edition 2016, Nr. 8, http://www.etrma.org/uploads/Modules/Documentsmanager/20161208---statistics-booklet-2016-final5.pdf

                     (14)

                        GFK 2015: GfK Retail Sales Tracking Data, Tire Trade Germany, Jan-Dec 2005 to Jan-Dec 2014, https://blog.gfk.com/wp-content/uploads/2015/04/01-a.png

                     (15)

                        A kapcsolódó NACE Rev. 2. 29. ágazatra (Közúti jármű, pótkocsi és félpótkocsi gyártása) vonatkozóan eddig 23 EGAA-kérelem került benyújtásra, amelyek közül 13 a kereskedelemhez kapcsolódó globalizációval, 10 pedig a pénzügyi és gazdasági világválsággal függött össze. Sok esetben mindkét kritérium (a globalizációs és a válságkritérium is) – eltérő mértékben – befolyásolta a munkavállalók elbocsátását. A tagállam feladata annak megállapítása, hogy egy konkrét kérelemben melyik volt a fő ok, és egy olyan, érvekkel ellátott elemzést kell benyújtania az elbocsátások, valamint az adott kritérium közötti összefüggésre vonatkozóan, amelyből egyértelmű ok-okozati összefüggés mutatható ki.

                     (16)

                        A becsült összköltség osztva a résztvevők becsült számával; az egy résztvevőre eső becsült költséget a tizedesjegyek elkerülése érdekében kerekítik.

                     (17)

                        A juttatások kifizetését és aktív munkaerőpiaci intézkedéseket is magukban foglaló személyre szabott szolgáltatások nyújtása megkezdődhet, mihelyt a munkavállalók hivatalosan belépnek a transzfervállalathoz (2018. január 1-jén, illetve 2018. április 1-jén). A munkavállalók a kezdetektől részesülnek képzési támogatásban (Transferkurzarbeitergeld), amely támogatható az EGAA társfinanszírozásával, míg az elbocsátott munkavállalókra aktív munkaerőpiaci intézkedések is vonatkoznak.

                     (18)

                        HL L 347., 2013.12.20., 884. o.

                     (19)

                        HL C 373., 2013.12.20., 1. o.

                     (20)

                        HL L 347., 2013.12.20., 855. o.

                     (21)

                        HL C 373., 2013.12.20., 1. o.

                     (22)

                        A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


               EURÓPAI BIZOTTSÁG
            Brüsszel, 2018.5.23.
            COM(2018) 363 final
            2018/0200(NLE)
            Javaslat
            A TANÁCS HATÁROZATA
            az ENSZ Európai Gazdasági Bizottságának megfelelő bizottságaiban az ENSZ 13., 13-H., 14., 16., 22., 44., 49., 51., 54., 75., 83., 85., 89., 96., 106., 108., 109., 120., 129., 137., 139. és 140. számú előírásának módosításaira irányuló javaslatok, az ENSZ 15. és 19. számú globális műszaki előírásának módosításaira irányuló javaslatok, két új ENSZ-előírásra irányuló javaslat, valamint a globális műszakielőírás-tervezetek gyűjteményében szerepeltetendő két új bejegyzésre vonatkozó javaslat tekintetében az Európai Unió nevében képviselendő álláspontról

               INDOKOLÁS

               1.A JAVASLAT HÁTTERE

               •A javaslat indokai és céljai

               Az ENSZ Európai Gazdasági Bizottsága (ENSZ EGB) nemzetközi szinten harmonizált követelményeket dolgoz ki, melyek célja, hogy felszámolják az 1958. évi felülvizsgált megállapodásban részes szerződő felek közötti gépjármű-kereskedelem műszaki akadályait, valamint biztosítsák, hogy az ilyen járművek nagy fokú biztonságot nyújtsanak, és óvják a környezetet.

               Az 1997. november 27-i 97/836/EK tanácsi határozat értelmében az Unió csatlakozott az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: 1958. évi felülvizsgált megállapodás), továbbá a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás (a továbbiakban: párhuzamos megállapodás) megkötéséről szóló, 2000. január 31-i 2000/125/EK tanácsi határozat értelmében az Unió csatlakozott a párhuzamos megállapodáshoz.

               Az ENSZ EGB keretében működő Járműelőírások Harmonizálása Világfórumot (WP.29) évente háromszor – márciusban, júniusban és novemberben – rendezik meg. Minden ülésen új ENSZ-előírásokat, az ENSZ új globális műszaki előírásait (ENSZ GTR-eket) és/vagy meglévő ENSZ-előírásokat vagy az ENSZ globális műszaki előírásait érintő módosításokat fogadnak el a műszaki fejlődés érdekében. A WP.29 egyes ülései előtt a WP.29 keretében tevékenykedő hat munkacsoport egyike elfogadja ezeket a módosításokat.

               Ezután a WP.29 ülésén határozatképesség esetén sor kerül a végső szavazásra a módosítások, kiegészítések és helyesbítések elfogadásáról, feltéve, hogy a szerződő felek között minősített többség alakul ki. Az EU a WP.29 keretében két megállapodásban (az 1958. évi és az 1998. évi megállapodásban) részes szerződő fél. Minden alkalommal tanácsi határozat, ún. „megahatározat” készül, amely tartalmazza az előírások, módosítások, kiegészítések és helyesbítések listáját, és felhatalmazza a Bizottságot arra, hogy a WP.29 ülésein az Unió nevében szavazzon.

               Ez a tanácsi határozat a WP.29 2018. június 18–22-i ülésén szavazásra kerülő előírásokról, módosításokról, kiegészítésekről és helyesbítésekről szóló szavazáskor képviselendő uniós álláspontot határozza meg.

               •Összhang a szabályozási terület jelenlegi rendelkezéseivel

               A javaslat kiegészíti az Unió gépjárműiparra vonatkozó belső piaci politikáját, és teljes mértékben összhangban áll azzal.

               A WP.29 rendszer még inkább összehangolja nemzetközi szinten a járművekre vonatkozó szabványokat. Az 1958. évi megállapodás kulcsszerepet játszik e célkitűzés elérésében, mivel az uniós gyártók annak tudatában alkalmazhatnak egy sor közös típusjóváhagyási előírást, hogy a szerződő felek a nemzeti jogszabályaiknak megfelelőként fogják elismerni a gyártók termékeit. Ez a rendszer tette lehetővé például, hogy a gépjárművek általános biztonságáról szóló 661/2009/EK rendelet több mint 50 uniós irányelvet hatályon kívül helyezzen, és azok helyébe az 1958. évi megállapodás keretében elfogadott vonatkozó előírásokat léptesse.

               A 2007/46/EK irányelv is hasonló megközelítést alkalmazott, amennyiben a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely közigazgatási rendelkezéseket és általános műszaki előírásokat tartalmaz valamennyi új járműre, valamint azok rendszereire, alkatrészeire és önálló műszaki egységeire vonatkozóan. Az irányelv vagy típusjóváhagyási követelmény formájában, vagy az uniós jogszabályok alternatívájaként beépítette az ENSZ előírásait az EU típusjóváhagyási rendszerébe. Az említett irányelv elfogadása óta egyre több ENSZ-előírás épült be az uniós jogszabályokba az EU-típusjóváhagyás keretében.

               •Összhang az Unió egyéb szakpolitikáival

               A WP.29 rendszer az Unió versenyképességi politikájához kapcsolódik, amelyre e kezdeményezés kedvező hatással van. A javaslat összhangban áll az uniós közlekedési és energiaügyi szakpolitikákkal is, amelyeket az 1958. évi megállapodás hatálya alá tartozó ENSZ-előírások megszövegezése és elfogadása során kellőképpen figyelembe vettek.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               E javaslat jogalapja az Európai Unió működéséről szóló szerződésnek a 218. cikke (9) bekezdésével összefüggésben értelmezett 114. cikke.

               •Szubszidiaritás

               Az ENSZ-előírásokra és az ENSZ-előírások módosításaira irányuló javaslatokhoz és a globális műszaki előírások tervezeteihez hasonló nemzetközi jogi eszközök megszavazása – annak érdekében, hogy azok a gépjárművek uniós típusjóváhagyási rendszerének részévé váljanak – csak uniós szinten lehetséges. Ez nemcsak a belső piac széttagolódását akadályozza meg, hanem az Unió területén belül egységes környezetvédelmi és biztonsági szabványokat is biztosít. Előnyökkel jár továbbá a méretgazdaságosság terén is: a termékek a teljes uniós piac, sőt a nemzetközi piac számára gyárthatók, mivel nem egyéni igényeknek megfelelően kell őket kialakítani az egyes tagállamok nemzeti típusjóváhagyásának megszerzéséhez.

               A javaslat ezért megfelel a szubszidiaritás elvének.

               •Arányosság

                  E tanácsi határozat feljogosítja a Bizottságot arra, hogy az Unió nevében szavazzon, a 97/836/EK tanácsi határozat 5. cikke (1) bekezdésének megfelelően pedig arányos eszközt jelent az ENSZ EGB-ben a WP.29 ülésének napirendjén javasolt munkadokumentumokra irányuló szavazáson képviselendő egységes uniós álláspont meghatározásához. Ezért e javaslat megfelel az arányosság elvének, mert a belső piac megfelelő működésének biztosítására irányuló célkitűzések teljesítéséhez szükségesnél nagyobb mértékben nem avatkozik be, ugyanakkor nagy fokú közbiztonságot és védelmet garantál.

               •A jogi aktus típusának megválasztása

               Az EUMSZ 218. cikkének (9) bekezdése a nemzetközi megállapodások által létrehozott testületekben képviselendő uniós álláspontok kialakítására tanácsi határozat alkalmazását írja elő.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

               Tárgytalan.

               •Az érdekelt felekkel folytatott konzultációk

               Tárgytalan.

               •Szakértői vélemények beszerzése és felhasználása

               E javaslat esetében nincs szükség külső szakértői véleményre. A javaslatot ugyanakkor megvizsgálta a „Műszaki Bizottság – Gépjárművek” elnevezésű bizottság.

               •Hatásvizsgálat

               Ez a javaslat nem vethető alá hatásvizsgálatnak, mivel nem jogalkotási jellegű dokumentum, és nincs meglévő, illetve lehetséges szakpolitikai alternatívája.

               •Célravezető szabályozás és egyszerűsítés

               A kezdeményezés nincs kihatással az adminisztratív terhekre, mivel az ún. „megahatározathoz” csatolt, a módosításokkal kapcsolatos hivatkozások nem jelentenek új jelentéstételi vagy egyéb közigazgatási kötelezettségeket a vállalatok, köztük a kkv-k számára. Éppen ellenkezőleg, az adminisztratív terhek csökkentése a cél, mivel a világszinten harmonizált követelmények alkalmazása lehetővé teszi a gyártók számára, hogy az 1958. évi megállapodás Unión kívüli szerződő feleinek exportpiacain is benyújthassák a járművek rendszereire és alkatrészeire vonatkozó jóváhagyási dokumentációt.

               A javaslat igen kedvező hatással van a gépjárművek uniós versenyképességére és nemzetközi kereskedelmére. A kereskedelmet érintő nem vámjellegű akadályok felszámolására és az uniós gépjárműipari vállalkozások piacra jutásának lehetővé tételére vagy bővítésére elismerten az a legjobb módszer, ha az Unió kereskedelmi partnerei elismerik a nemzetközileg harmonizált járműelőírásokat.

               •Alapjogok

               A javaslat nem érinti az alapjogok védelmét.

               4.KÖLTSÉGVETÉSI VONZATOK

               A kezdeményezésnek nincsenek költségvetési vonzatai.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

               Tárgytalan.

               •Magyarázó dokumentumok (irányelvek esetén)

               Tárgytalan.

               •A javaslat egyes rendelkezéseinek részletes magyarázata

               A javaslat meghatározza

               –az ENSZ 13., 13-H., 14., 16., 22., 44., 49., 51., 54., 75., 83., 85., 89., 96., 106., 108., 109., 120., 129., 137., 139. és 140. számú előírásának módosításaira irányuló javaslatokról;

               –az ENSZ 15. és 19. számú globális műszaki előírásának módosításaira irányuló javaslatokról;

               –két új ENSZ-előírásra irányuló javaslatról; valamint

               –a globális műszakielőírás-tervezetek gyűjteményében szerepeltetendő két új bejegyzésre vonatkozó javaslatról szóló szavazáskor képviselendő uniós álláspontot.

               2018/0200 (NLE)

               Javaslat

               A TANÁCS HATÁROZATA

               az ENSZ Európai Gazdasági Bizottságának megfelelő bizottságaiban az ENSZ 13., 13-H., 14., 16., 22., 44., 49., 51., 54., 75., 83., 85., 89., 96., 106., 108., 109., 120., 129., 137., 139. és 140. számú előírásának módosításaira irányuló javaslatok, az ENSZ 15. és 19. számú globális műszaki előírásának módosításaira irányuló javaslatok, két új ENSZ-előírásra irányuló javaslat, valamint a globális műszakielőírás-tervezetek gyűjteményében szerepeltetendő két új bejegyzésre vonatkozó javaslat tekintetében az Európai Unió nevében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)A 97/836/EK tanácsi határozattal
                  1
                az Unió csatlakozott az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: 1958. évi felülvizsgált megállapodás).

               (2)A 2000/125/EK tanácsi határozattal
                  2
                az Unió csatlakozott a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz (a továbbiakban: párhuzamos megállapodás).

               (3)A 2007/46/EK európai parlamenti és tanácsi irányelv
                  3
                a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely valamennyi új járműre, valamint azok rendszereire, alkatrészeire és önálló műszaki egységeire vonatkozóan magában foglalja a közigazgatási rendelkezéseket és általános műszaki előírásokat. Az irányelv vagy típusjóváhagyási követelmény formájában, vagy az uniós jogszabályok alternatívájaként beépítette az 1958. évi felülvizsgált megállapodás alapján elfogadott előírásokat (a továbbiakban: ENSZ-előírások) az EU-típusjóváhagyás rendszerébe. A 2007/46/EK irányelv elfogadása óta egyre több ENSZ-előírás épült be az uniós jogszabályokba.

               (4)A tapasztalatok és a műszaki fejlődés fényében az ENSZ 13., 13-H., 14., 16., 22., 44., 49., 51., 54., 75., 83., 85., 89., 96., 106., 108., 109., 120., 129., 137., 139. és 140. számú előírása, valamint 15. és 19. számú globális műszaki előírása által érintett egyes elemekkel vagy tulajdonságokkal kapcsolatos követelményeket ki kell igazítani.

               (5)A gépjárműveknek és alkatrészeiknek a két- vagy háromkerekű hidrogénmeghajtású járművek (L1, L2, L3, L4 és L5 kategória) biztonságot érintő teljesítménye tekintetében történő jóváhagyására vonatkozó egységes rendelkezések meghatározása céljából az említett témákra vonatkozó ENSZ-előírásra irányuló javaslatot el kell fogadni.

               (6)A mezőgazdasági járműszerelvények mechanikus csatlakozó-alkatrészeinek jóváhagyására vonatkozó egységes rendelkezések meghatározása céljából az ENSZ-előírásra irányuló javaslatot el kell fogadni.

               (7)A valós vezetési feltételek melletti kibocsátásra vonatkozó jövőbeli egyeztetések megalapozása érdekében az Európai Unió részéről indokolt beilleszteni az (EU) 2017/1151 bizottsági rendeletet
                  4
                és az (EU) 2017/1154 bizottsági rendeletet
                  5
                a globális műszakielőírás-tervezetek gyűjteményébe, és indokolt támogatni Japán arra irányuló kérelmét, hogy a valós vezetési feltételek melletti kibocsátás vizsgálatára vonatkozó módszertana beillesztésre kerüljön a gyűjteménybe.

               (8)Helyénvaló meghatározni az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében az említett javaslatok elfogadásával kapcsolatban képviselendő álláspontot.

               (9)Az EUSZ 17. cikkének (1) bekezdése szerint az ilyen bizottságokban az Uniót a Bizottság képviseli,

               ELFOGADTA EZT A HATÁROZATOT:

               1. cikk

               A 2018. június 18–22-i időszakban az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében képviselendő álláspont az, hogy az e határozat mellékletében felsorolt javaslatokat meg kell szavazni.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (1958. évi felülvizsgált megállapodás) való csatlakozásáról ( HL L 346., 1997.12.17., 78. o.).

                     (2)

                        A Tanács 2000/125/EK határozata (2000. január 31.) a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről (párhuzamos megállapodás) (HL L 35., 2000.2.10., 12. o.).

                     (3)

                        Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).

                     (4)

                        A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (EGT-vonatkozású szöveg) (HL L 175., 2017.7.7., 1–643. o.).

                     (5)

                        A Bizottság (EU) 2017/1154 rendelete (2017. június 7.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK rendelet hatályon kívül helyezéséről szóló (EU) 2017/1151 bizottsági rendeletnek és a 2007/46/EK európai parlamenti és tanácsi irányelvnek a könnyű személy- és haszongépjárművek valós vezetési feltételek melletti kibocsátásai (Euro 6) tekintetében történő módosításáról (EGT-vonatkozású szöveg) (HL L 175., 2017.7.7., 708–732. o.).

    ---documentbreak---

               EURÓPAI BIZOTTSÁG
            Brüsszel,2018.5.23.
            COM(2018) 363 final
            MELLÉKLET
            a következőhöz:
            JavaslatA Tanács határozata
            az ENSZ Európai Gazdasági Bizottságának megfelelő bizottságaiban az ENSZ 13., 13-H., 14., 16., 22., 44., 49., 51., 54., 75., 83., 85., 89., 96., 106., 108., 109., 120., 129., 137., 139. és 140. számú előírásának módosításaira irányuló javaslatok, az ENSZ 15. és 19. számú globális műszaki előírásának módosításaira irányuló javaslatok, két új ENSZ-előírásra irányuló javaslat, valamint a globális műszakielőírás-tervezetek gyűjteményében szerepeltetendő két új bejegyzésre vonatkozó javaslat tekintetében az Európai Unió nevében képviselendő álláspontról

               MELLÉKLET

                        Előírás száma

                        Napirendi pont címe

                        Dokumentum hivatkozási száma
                           1

                        13.

                        Javaslat a 13. számú ENSZ-előírás 11. módosítássorozatának 15. kiegészítésére (nehéz tehergépjárművek féke)

                        ECE/TRANS/WP.29/2018/53

                        13-H.

                        Javaslat a 13-H. számú ENSZ-előírás 01. módosítássorozatának 1. kiegészítésére (M1 és N1 kategóriájú járművek féke)

                        ECE/TRANS/WP.29/2018/54

                        14.

                        Javaslat a 14. számú ENSZ-előírás 09. módosítássorozatára (biztonsági öv rögzítési pontjai)

                        ECE/TRANS/WP.29/2018/44

                        16.

                        Javaslat a 16. számú ENSZ-előírás 07. módosítássorozatának 3. kiegészítésére (biztonsági övek)

                        ECE/TRANS/WP.29/2018/37

                        16.

                        Javaslat a 16. számú ENSZ-előírás 06. módosítássorozata 9. kiegészítésének 1. helyesbítésére (biztonsági övek)

                        ECE/TRANS/WP.29/2018/64

                        16.

                        Javaslat a 16. számú ENSZ-előírás 07. módosítássorozata 1. kiegészítésének 1. helyesbítésére (biztonsági övek)

                        ECE/TRANS/WP.29/2018/65

                        16.

                        Javaslat a 16. számú ENSZ-előírás 06. módosítássorozata 10. kiegészítésének 1. helyesbítésére (biztonsági övek)

                        ECE/TRANS/WP.29/2018/66

                        16.

                        Javaslat a 16. számú ENSZ-előírás 07. módosítássorozata 2. kiegészítésének 1. helyesbítésére (biztonsági övek)

                        ECE/TRANS/WP.29/2018/76

                        22.

                        Javaslat a 22. számú ENSZ-előírás 05. módosítássorozatának 3. kiegészítésére (védősisakok)

                        ECE/TRANS/WP.29/2018/38

                        44.

                        Javaslat a 44. számú ENSZ-előírás 04. módosítássorozatának 14. kiegészítésére (gyermekbiztonsági rendszerek)

                        ECE/TRANS/WP.29/2018/39

                        49.

                        Javaslat a 49. számú ENSZ-előírás 05. módosítássorozatának 10. kiegészítésére (kompressziós gyújtású és szikragyújtású motorok [földgáz- és PB-motorok])

                        ECE/TRANS/WP.29/2018/46

                        49.

                        Javaslat a 49. számú ENSZ-előírás 06. módosítássorozatának 6. kiegészítésére (kompressziós gyújtású és szikragyújtású motorok [földgáz- és PB-motorok])

                        ECE/TRANS/WP.29/2018/47

                        51.

                        Javaslat az 51. számú ENSZ-előírás 03. módosítássorozatának 4. kiegészítésére (M és N kategóriájú járművek zajkibocsátása)

                        ECE/TRANS/WP.29/2018/63

                        54.

                        Javaslat az 54. számú ENSZ-előírás 23. kiegészítésére (haszonjárművek és pótkocsijuk gumiabroncsai)

                        ECE/TRANS/WP.29/2018/55

                        75.

                        Javaslat a 75. számú ENSZ-előírás 17. kiegészítésének 1. helyesbítésére (L kategóriájú járművek gumiabroncsai)

                        ECE/TRANS/WP.29/2018/67

                        83.

                        Javaslat a 83. számú ENSZ-előírás 06. módosítássorozatának 11. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/48

                        83.

                        Javaslat a 83. számú ENSZ-előírás 07. módosítássorozatának 7. kiegészítésére (M1 és N1 kategóriájú járművek kibocsátása)

                        ECE/TRANS/WP.29/2018/49

                        85.

                        Javaslat a 85. számú ENSZ-előírás 8. kiegészítésére (a hasznos teljesítmény mérése)

                        ECE/TRANS/WP.29/2018/50

                        89.

                        Javaslat a 89. számú ENSZ-előírás 3. kiegészítésére (sebességkorlátozó készülékek)

                        ECE/TRANS/WP.29/2018/56

                        96.

                        Javaslat a 96. számú ENSZ-előírás 05. módosítássorozatára (dízelkibocsátások [mezőgazdasági traktorok])

                        ECE/TRANS/WP.29/2018/51

                        106.

                        Javaslat a 106. számú ENSZ-előírás 16. kiegészítésére (mezőgazdasági járművek gumiabroncsai)

                        ECE/TRANS/WP.29/2018/57

                        108.

                        Javaslat a 108. számú ENSZ-előírás 4. kiegészítésére (személygépkocsikra és pótkocsijaikra szánt újrafutózott gumiabroncsok)

                        ECE/TRANS/WP.29/2018/58

                        109.

                        Javaslat a 109. számú ENSZ-előírás 9. kiegészítésére (haszongépjárművekre és pótkocsijaikra szánt újrafutózott gumiabroncsok)

                        ECE/TRANS/WP.29/2018/59

                        ECE/TRANS/WP.29/2018/59/Add.1

                        120.

                        Javaslat a 120. számú ENSZ-előírás 02. módosítássorozatára (traktorok és nem közúti mozgó gépek hasznos teljesítménye)

                        ECE/TRANS/WP.29/2018/52

                        129.

                        Javaslat a 129. számú ENSZ-előírás 7. kiegészítésére (megerősített gyermekbiztonsági rendszerek)

                        ECE/TRANS/WP.29/2018/40

                        129.

                        Javaslat a 129. számú ENSZ-előírás 01. módosítássorozatának 4. kiegészítésére (megerősített gyermekbiztonsági rendszerek)

                        ECE/TRANS/WP.29/2018/41

                        129.

                        Javaslat a 129. számú ENSZ-előírás 02. módosítássorozatának 3. kiegészítésére (megerősített gyermekbiztonsági rendszerek)

                        ECE/TRANS/WP.29/2018/42

                        129.

                        Javaslat a 129. számú ENSZ-előírás 03. módosítássorozatára (megerősített gyermekbiztonsági rendszerek)

                        ECE/TRANS/WP.29/2018/45

                        137.

                        Javaslat a 137. számú ENSZ-előírás 1. kiegészítésére (frontális ütközés, középpontban az utasbiztonsági rendszerekkel)

                        ECE/TRANS/WP.29/2018/43

                        137.

                        Javaslat a 137. számú ENSZ-előírás 01. módosítássorozatának 1. kiegészítésére (frontális ütközés, középpontban az utasbiztonsági rendszerekkel)

                        ECE/TRANS/WP.29/2018/77

                        139.

                        Javaslat a 139. számú ENSZ-előírás 1. kiegészítésére (fékasszisztensrendszer [BAS])

                        ECE/TRANS/WP.29/2018/60

                        140.

                        Javaslat a 140. számú ENSZ-előírás 1. kiegészítésére (elektronikus stabilizáló program [ESP])

                        ECE/TRANS/WP.29/2018/61

                        Új ENSZ-előírás

                        Az L kategóriájú hidrogénüzemű és üzemanyagcellás járművekről szóló új ENSZ-előírásra vonatkozó javaslat

                        ECE/TRANS/WP.29/2018/68

                        Új ENSZ-előírás

                        A mezőgazdasági járműszerelvények mechanikus csatlakozó-alkatrészeinek jóváhagyására vonatkozó egységes rendelkezésekről szóló új ENSZ-előírásra vonatkozó javaslat

                        ECE/TRANS/WP.29/2018/69

                        Globális műszaki előírás (GTR) száma

                        Napirendi pont címe

                        Dokumentum hivatkozási száma

                        GTR 15

                        Javaslat a 15. számú ENSZ globális műszaki előírás 4. módosítására (a könnyűgépjárművekre vonatkozó, világszinten harmonizált vizsgálati eljárások [WLTP])

                        ECE/TRANS/WP.29/2018/71

                        GTR 19

                        Javaslat a 19. számú ENSZ globális műszaki előírás 1. módosítására (a könnyűgépjárművekre vonatkozó, világszinten harmonizált vizsgálati eljárásokhoz kapcsolódó, a párolgási kibocsátást vizsgáló eljárások [EVAP WLTP])

                        ECE/TRANS/WP.29/2018/73

                        Napirendi pont címe

                        Dokumentum hivatkozási száma

                        Arra vonatkozó kérelem, hogy az Európai Unió valós vezetési feltételek melletti kibocsátásról szóló (EU) 2017/1151 és (EU) 2017/1154 rendelete beillesztésre kerüljön a GTR-tervezetek gyűjteményébe

                        ECE/TRANS/WP.29/2018/79

                        Arra vonatkozó kérelem, hogy Japán valós vezetési feltételek melletti kibocsátásra vonatkozó módszertana beillesztésre kerüljön a GTR-tervezetek gyűjteményébe

                        ECE/TRANS/WP.29/2018/81

                     (1)

                        A táblázatban hivatkozott valamennyi dokumentum nyilvánosan elérhető a következő címen:
                  http://www.unece.org/trans/main/wp29/wp29wgs/wp29gen/gen2018.html